pythainlp/thailaw-v1.0 huggingface dataset:
ประกาศสํานักงานคณะกรรมการอาหารและยา

เรื่อง การแสดงฉลากของผลิตภัณฑ์ที่ใช้ป้องกันและกําจัดแมลงในบ้านเรือน

ประเภทเทคนิคอลเกรด ที่ประกอบด้วยสาร PIPERONYL BUTOXIDE

------------------------------

          อาศัยอํานาจตามความในข้อ 8 ของประกาศกระทรวงสาธารณสุข เรื่อง ฉลากและระดับความเป็น พิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 สํานักงาน คณะกรรมการอาหารและยา ออกประกาศไว้ดังต่อไปนี้


ข้อ ๑ การแสดงฉลากของวัตถุอันตรายที่ผลิต ขาย หรือมีไว้ในครอบครองในประเทศ ซึ่ง ประกอบด้วยสาร PIPERONYL BUTOXIDE ในผลิตภัณฑ์ที่ใช้เพื่อประโยชน์ในการป้องกันและกําจัดแมลง ในบ้านเรือน ประเภทเทคนิคอลเกรด ต้องปฏิบัติตามข้อ 3 ข้อ 4 และข้อ 7 ของประกาศกระทรวงสาธารณสุข เรื่อง ฉลากและระดับความเป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่ รับผิดชอบ พ.ศ. 2538 และแสดงสาระสําคัญดังต่อไปนี้

          1.1 ประโยชน์                   นําไปผลิต เป็นผลิตภัณฑ์ป้องกันและกําจัดแมลงประเภทสําเร็จรูป 

          1.2 วิธีเก็บรักษา              เก็บให้มิดชิด ห่างจากเด็ก อาหาร สัตว์เลี้ยง เปลวไฟ ความร้อนหรือสารออกซิไดส์

          1.3 คําเตือน                     (1) สวมเสื้อผ้าชุดปฏิบัติงานให้ครบชุดก่อนที่จะลงมือทํางานต้องระวังอย่าให้เข้าตา ปาก จมูก ผิวหนัง หรือเสื้อผ้า

                                                  (2) ชําระล้างร่างกาย และเปลี่ยนเสื้อผ้าทุกครั้งหลังจากปฏิบัติงาน 

                                                  (3) ต้องล้างมือให้สะอาด ด้วยน้ําและสบู่ทุกครั้ง ก่อนรับประทาน อาหาร ดื่มน้ํา หรือสูบบุหรี่

                                                  (4) ห้ามทิ้งหรือล้างภาชนะบรรจุ และอุปกรณ์ลงในแม่น้ํา คู คลอง แหล่งน้ําสาธารณะ

          1.4 อาการเกิดพิษ             หากเข้าตาหรือถูกเนื้อเยื่ออ่อน อาจมีอาการระคายเคือง หากกลืนกิน วัตถุอันตราย/ชื่อผลิตภัณฑ์ อาจมีอาการคลื่นไส้ อาเจียน ท้องเสีย หงุดหงิด กระวนกระวาย หากได้รับในปริมาณสูงมากจะทําลายตับ และอาจชักได้

          1.5 วิธีแก้พิษเบื้องต้น

                                                  1. หากถูกผิวหนัง ให้ล้างออกด้วยน้ําและสบู่จํานวนมาก ๆ ถ้าเปื้อนเสื้อผ้า ให้รีบถอดออกแล้วเปลี่ยนใหม่ทันที

                                                  2. หากเกิดพิษจากการสูดดมวัตถุอันตราย ชื่อผลิตภัณฑ์ ให้รีบนําผู้ป่วยออกจากบริเวณนั้น ไปยังบริเวณที่มีอากาศถ่ายเทสะดวก 

                                                  3. หากเข้าตา ให้รีบล้างด้วยน้ําสะอาดจนอาการระคายเคืองทุเลา หากไม่ทุเลาให้ไปพบแพทย์

                                                  4. หากกลืนกินวัตถุอันตราย ชื่อผลิตภัณฑ์ ห้ามทําให้อาเจียน ให้รีบนําส่งแพทย์ทันที พร้อมด้วยภาชนะบรรจุ ฉลาก หรือ ใบแทรกของวัตถุอันตราย ชื่อผลิตภัณฑ์

          1.6 ค่าแนะนําสําหรับแพทย์           รักษาตามอาการ


ข้อ ๒ การแสดงฉลากของวัตถุอันตรายตามข้อ 1 ที่นําเข้ามาในราชอาณาจักร หรือส่งออกไป นอกราชอาณาจักร ให้ปฏิบัติตามข้อ 2 ของประกาศกระทรวงสาธารณสุข เรื่องฉลากและระดับความเป็นพิษ ของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538


ผู้มีอํานาจลงนาม - ประกาศ ณ วันที่ 14 เดือนกรกฎาคม พ.ศ. 2540

 

ภักดี โพธิศิริ

(นายภักดี โพธิศิริ)

เลขาธิการคณะกรรมการอาหารและยา
ประกาศสํานักงานคณะกรรมการอาหารและยา

เรื่อง การแสดงฉลากของผลิตภัณฑ์ไล่แมลง ประเภทเทคนิคอลเกรด

ที่ประกอบด้วย DEET

------------------------------------------

          อาศัยอํานาจตามความในข้อ 8 ของประกาศกระทรวงสาธารณสุข เรื่อง ฉลากและระดับความ เป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 สํานักงานคณะกรรมการอาหารและยา ออกประกาศไว้ดังต่อไปนี้


ข้อ ๑ การแสดงฉลากของวัตถุอันตรายที่ผลิต ขาย หรือมีไว้ในครอบครองในประเทศซึ่ง ประกอบด้วย DEET ในผลิตภัณฑ์ไล่แมลง ประเภทเทคนิคอลเกรด ต้องปฏิบัติตาม ข้อ 3 ข้อ 4 และข้อ 7 ของประกาศกระทรวงสาธารณสุข เรื่อง ฉลากและระดับความเป็นพิษของวัตถุอันตรายที่สํานักงาน คณะกรรมการอาหารและยามีอํานาจหน้าที่รับผิดชอบ พ.ศ. 2538 และแสดงสาระสําคัญดังต่อไปนี้

          (1) ประโยชน์                    นําไปผลิตเป็นผลิตภัณฑ์สําหรับไล่แมลง

          (2) วิธีเก็บรักษา               เก็บในที่มิดชิด ห่างจากเด็ก อาหาร และสัตว์เลี้ยง

          (3) ค่าเดือน                     1. สวมเสื้อผ้าชุดสําหรับปฏิบัติงานให้ครบชุด ก่อนที่จะลงมือทํางานต้องระวังอย่าให้เข้าตา ปาก จมูก ถูกผิวหนังหรือเสื้อผ้า

                                                  2. ชําระล้างร่างกายและเปลี่ยนเสื้อผ้าทุกครั้ง หลังจากปฏิบัติงาน 

                                                  3. ต้องล้างมือให้สะอาดด้วยน้ําและสบู่ทุกครั้ง ก่อนรับประทานอาหาร ดื่มน้ํา หรือสูบบุหรี่

                                                  4. ห้ามทิ้งหรือล้างภาชนะบรรจุ และอุปกรณ์ลงในแม่น้ํา คู คลองแหล่งน้ําสาธารณะ

          (4) อาการเกิดพิษ

                                                  หากเข้าตาหรือถูกเนื้อเยื่ออ่อน จะมีอาการระคายเคือง

                                                  หากกลืนกินวัตถุอันตราย ชื่อผลิตภัณฑ์ จะมีอาการสูญเสียการทรงตัว เดินโซเซ หายใจลําบาก กดระบบประสาทส่วนกลาง อาจชักและถึงตายได้

          (5) วิธีแก้พิษเบื้องต้น

                                                  1.หากถูกเนื้อเยื่ออ่อน ให้รีบล้างด้วยน้ําปริมาณมาก ๆ

                                                  2. หากเข้าตา ให้รีบล้างตาด้วยน้ําสะอาดจนอาการระคายเคืองทุเลา หากไม่ทุเลาให้ไปพบแพทย์

                                                  3. หากกลืนกินวัตถุอันตราย ชื่อผลิตภัณฑ์ ทําให้อาเจียน โดยดื่มน้ําสะอาด 2 แก้ว แล้วทําการล้วงคอ

                                                  4. หากอาการรุนแรง ให้รีบนําผู้ป่วยส่งแพทย์ พร้อมภาชนะบรรจุฉลาก หรือใบแทรกของวัตถุอันตราย ชื่อผลิตภัณฑ์

          (6) คําแนะนําสําหรับแพทย์

                                                  1. ล้างท้อง

                                                  2. รักษาตามอาการ


ข้อ ๒ การแสดงฉลากของวัตถุอันตรายตามข้อ 1 ที่นําเข้ามาในราชอาณาจักร หรือส่งออกไปนอกราชอาณาจักร ให้ปฏิบัติตามข้อ 2 ของประกาศกระทรวงสาธารณสุข เรื่อง ฉลากและระดับความเป็น พิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538


ผู้มีอํานาจลงนาม - ประกาศ ณ วันที่ 18 กรกฎาคม พ.ศ. 2538

 

บรรเทา อื้อกุล

(นายบรรเทา อื้อกุล)

เลขาธิการคณะกรรมการอาหารและยา
ประกาศสํานักงานคณะกรรมการอาหารและยา

เรื่อง การแสดงฉลากของผลิตภัณฑ์ประเภทชอล์กกําจัดแมลงคลาน

ที่ประกอบด้วยสารในกลุ่ม PYRETHROIDS

---------------------------

          อาศัยอํานาจตามความในข้อ 8 ของประกาศกระทรวงสาธารณสุข เรื่อง ฉลากและระดับความ เป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 สํานักงานคณะกรรมการอาหารและยา ออกประกาศไว้ดังต่อไปนี้


ข้อ ๑ การแสดงฉลากของวัตถุอันตรายที่ผลิต ขาย หรือมีไว้ในครอบครองในประเทศซึ่ง ประกอบด้วยสารในกลุ่ม PYRETHROIDS ในผลิตภัณฑ์ประเภทชอล์กกําจัดแมลงคลาน ต้องปฏิบัติตาม ข้อ 3 ข้อ 4 และข้อ 7 ของประกาศกระทรวงสาธารณสุข เรื่อง ฉลากและระดับความเป็นพิษของวัตถุอันตราย ที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 และแสดงสาระสําคัญ ดังต่อไปนี้

          (1) ประโยชน์                    ใช้กําจัดแมลงคลาน เช่น มด แมลงสาบ

          (2) วิธีใช้                          1. ทุกครั้งที่ใช้ให้จับแท่งวัตถุอันตราย ชื่อผลิตภัณฑ์ด้วยถุงพลาสติกหรือกระดาษที่ห่อหุ้ม

                                                  2. ลากเส้นขนานหลาย ๆ เส้น ยาวประมาณ 2-3 เซนติเมตร ขวางทางที่แมลงชอบเดินผ่าน เช่น ขอบหรือมุมห้อง หรือบริเวณที่หลบซ่อน

                                                  3. ลากเส้นวงกลม 2-3 วง รอบขาดอาหาร ตู้เอกสาร ถังขยะ 

                                                  4. ใช้เวลากลางคืน แล้วเช็ดออกในตอนเช้า

          (3) วิธีเก็บรักษา               เก็บในที่แห้งให้มิดชิด ห่างจากเด็ก อาหาร และสัตว์เลี้ยง

          (4) คําเตือน                     1. ภายหลังการหยิบจับวัตถุอันตราย ชื่อผลิตภัณฑ์ ควรล้างมือด้วยน้ําและสบู่ทุกครั้ง

                                                  2. ระวังอย่าให้เด็กและสัตว์เลี้ยงสัมผัสกับวัตถุอันตราย ชื่อผลิตภัณฑ์ขีดไว้

          (5) วิธีแก้พิษเบื้องต้น

                                                  1. หากกลืนกินวัตถุอันตราย ชื่อผลิตภัณฑ์ รีบทําให้อาเจียน โดยให้ดื่มน้ําสะอาด 2 แก้ว แล้วทําการล้วงคอ

                                                  2. หากมีอาการรุนแรง ให้รีบนําส่งแพทย์ พร้อมภาชนะบรรจุ ฉลาก หรือใบแทรกของวัตถุอันตราย ชื่อผลิตภัณฑ์


ข้อ ๒ การแสดงฉลากของวัตถุอันตรายตามข้อ 1 ที่นําเข้ามาในราชอาณาจักรหรือส่งออกไป นอกราชอาณาจักร ให้ปฏิบัติตามข้อ 2 ของประกาศกระทรวงสาธารณสุข เรื่อง ฉลากและระดับความเป็น พิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538


ผู้มีอํานาจลงนาม - ประกาศ ณ วันที่ 18 กรกฎาคม พ.ศ. 2538

 

บรรเทา เอื้อกุล

(นายบรรเทา อื้อกุล)

เลขาธิการคณะกรรมการอาหารและยา
ประกาศสํานักงานคณะกรรมการอาหารและยา

เรื่อง การแสดงฉลากของผลิตภัณฑ์ป้องกันและกําจัดแมลงคลาน ชนิดผง

---------------------------

          อาศัยอํานาจตามความในข้อ 8 ของประกาศกระทรวงสาธารณสุข เรื่อง ฉลากและระดับความ เป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 สํานักงานคณะกรรมการอาหารและยา ออกประกาศไว้ดังต่อไปนี้


ข้อ ๑ การแสดงฉลากของวัตถุอันตรายที่ผลิต ขาย หรือมีไว้ในครอบครองในประเทศของ ผลิตภัณฑ์ที่นํามาใช้ประโยชน์ในการป้องกันและกําจัดแมลงคลานชนิดผง ต้องปฏิบัติตาม ข้อ 3 ข้อ 4 และ ข้อ 7 ของประกาศกระทรวงสาธารณสุข เรื่อง ฉลากและระดับความเป็นพิษของวัตถุอันตรายที่สํานักงาน คณะกรรมการอาหารและยามีอํานาจหน้าที่รับผิดชอบ พ.ศ. 2538 และแสดงสาระสําคัญดังต่อไปนี้

          (1) ประโยชน์                     ใช้ป้องกันและกําจัดแมลงคลาน เช่น มด แมลงสาบ ตัวสามง่าม หมัด เรือด เห็บ

          (2) วิธีใช้                           โรยวัตถุอันตราย ชื่อผลิตภัณฑ์เป็นทางบาง ๆ ตามแหล่งหลบซ่อนและทางเดินของแมลง เช่น ขอบประตูและหน้าต่าง หลังหรือเครื่อง เฟอร์นิเจอร์ รอยแตกต่าง ๆ หลังจากโรยวัตถุอันตราย ชื่อผลิตภัณฑ์ นี้แล้ว 24 ชั่วโมง ให้กวาดวัตถุอันตราย ชื่อผลิตภัณฑ์ตรงบริเวณที่คนหรือสัตว์เลี้ยงอาจสัมผัสได้ทิ้งเสีย

                                                  ห้ามโรยใกล้อาหารหรือบริเวณที่วัตถุอันตราย ชื่อผลิตภัณฑ์จะมีโอกาสฟุ้งกระจายได้

          (3) วิธีเก็บรักษา                เก็บในที่แห้ง มิดชิด ห่างจากเด็ก อาหาร และสัตว์เลี้ยง

          (4) คําเตือน                      1. ห้ามรับประทาน

                                                  2. ห้ามโรยวัตถุอันตราย ชื่อผลิตภัณฑ์นี้บนตัวสัตว์เลี้ยง

                                                  3.ระวังอย่าให้เด็กและสัตว์เลี้ยงเข้าไปใกล้บริเวณที่โรยวัตถุอันตรายชื่อผลิตภัณฑ์ไว้

                                                  4 ระวังอย่าให้ถูกผิวหนัง เข้าตา ปาก หรือจมูก

                                                  5. ภายหลังการใช้หรือหยิบจับต้องล้างมือให้สะอาดด้วยน้ําและสบู่ ทุกครั้ง

                                                  6. ภาชนะบรรจุที่ใช้หมดแล้วให้ทิ้งหรือทําลาย

                                                  7. ห้ามทิ้งวัตถุอันตราย ชื่อผลิตภัณฑ์ หรือภาชนะบรรจุลงในแม่น้ํา คู คลอง แหล่งน้ําสาธารณะ

          (5) วิธีแก้พิษเบื้องต้น

                                                  1. รีบนําผู้ป่วยออกจากบริเวณที่ใช้วัตถุอันตราย/ชื่อผลิตภัณฑ์ไปยังบริเวณที่มีอากาศถ่ายเทสะดวก

2. หากวัตถุอันตราย ชื่อผลิตภัณฑ์ถูกผิวหนัง ต้องล้างด้วยสบู่และน้ําจํานวนมาก ๆ หากเข้าตา ต้องล้างตาด้วยน้ําสะอาดจํานวนมาก ๆ หากเปื้อนเสื้อผ้าให้รีบถอดออกแล้วเปลี่ยนเสื้อผ้าใหม่ทันที 

                                                  3. หากกลืนกินวัตถุอันตราย ชื่อผลิตภัณฑ์ รีบทําให้อาเจียน โดยให้ดื่มน้ําสะอาด 2 แก้ว แล้วล้วงคอ หากมีอาการรุนแรง ให้รีบนําผู้ป่วยส่งแพทย์ทันที พร้อมภาชนะบรรจุ ฉลาก หรือใบแทรกของวัตถุอันตราย ชื่อผลิตภัณฑ์


ข้อ ๒ การแสดงฉลากของวัตถุอันตรายตามข้อ 1 ที่นําเข้ามาในราชอาณาจักรหรือส่งออกไป นอกราชอาณาจักร ให้ปฏิบัติตามข้อ 2 ของประกาศกระทรวงสาธารณสุข เรื่อง ฉลากและระดับความเป็น พิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538


ผู้มีอํานาจลงนาม - ประกาศ ณ วันที่ 18 กรกฎาคม พ.ศ. 2538

 

บรรเทา อื้อกุล 

(นายบรรเทา อื้อกุล)

เลขาธิการคณะกรรมการอาหารและยา
ประกาศสํานักงานคณะกรรมการอาหารและยา

เรื่อง การแสดงฉลากผลิตภัณฑ์ที่กําจัดแมลงชนิดเหยื่อ

---------------------

          อาศัยอํานาจตามความในข้อ 8 ของประกาศกระทรวงสาธารณสุข เรื่อง ฉลากและระดับความ เป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 สํานักงานคณะกรรมการอาหารและยา ออกประกาศไว้ดังต่อไปนี้


ข้อ ๑ การแสดงฉลากของวัตถุอันตรายที่ผลิต ขาย หรือมีไว้ในครอบครองในประเทศ ที่ใช้ ป้องกันและกําจัดแมลงในบ้านเรือนชนิดเหยื่อ ต้องปฏิบัติตามข้อ 3 ข้อ 4 และข้อ 7 ของประกาศกระทรวง สาธารณสุข เรื่อง ฉลากและระดับความเป็นพิษของวัตถุอันตรายที่สํานักงานคณะกรรมการอาหารและยา มีอํานาจหน้าที่รับผิดชอบ พ.ศ. 2538 และแสดงสาระสําคัญดังต่อไปนี้

          (1) ประโยชน์                    ใช้กําจัดแมลงวันและแมลงคลาน เช่น แมลงสาบ มด มอด ปลวก เห็บ หมัด และตัวสามง่าม

          (2) วิธีใช้                          1. กําจัดแมลง

                                                  โรยวัตถุอันตราย ชื่อผลิตภัณฑ์ลงในภาชนะแล้วนําไปวางในที่แมลงชุกชุม

                                                  2. กําจัดแมลงคลาน

                                                  โรยวัตถุอันตราย/ชื่อผลิตภัณฑ์ลงในภาชนะบรรจุ แล้วนําไปวางตรงที่แมลงคลานชุกชุม หรือชอบเดินผ่าน หรือร่องแตกซึ่งเป็นที่หลบซ่อน หรืออาศัยของแมลง

                                                  ห้ามวางไว้ใกล้กับอาหาร หรือในที่เก็บอาหารและควรวางไว้ใน ที่มิดชิด

                                                  ห้ามวางในที่ ๆ เด็กเอื้อมถึงและสัตว์เลี้ยงได้                                                  

                                                  (หมายเหตุ ในกรณีที่เป็นผลิตภัณฑ์ที่จะใช้กับแมลงวันเพียงอย่างเดียว จักต้องมีข้อห้ามต่อท้ายจากวิธีใช้ด้วย)

          (3) วิธีเก็บรักษา              เก็บในที่แห้ง มิดชิด ห่างจากเด็ก อาหาร และสัตว์เลี้ยง

          (4) คําเตือน                     1. ห้ามรับประทาน

                                                  2. ภายหลังการหยิบจับหรือใช้ ต้องล้างมือให้สะอาดด้วยน้ําและสบู่ ทุกครั้ง

                                                  3. ภาชนะบรรจุที่ใช้หมดแล้วให้ทิ้งหรือทําลาย

                                                  4. ห้ามทิ้งวัตถุอันตราย ชื่อผลิตภัณฑ์หรือภาชนะบรรจุลงในแม่น้ํา คู คลอง แหล่งน้ําสาธารณะ

          (5) วิธีแก้พิษเบื้องต้น

                                                  หากกลืนกิน รีบทําให้อาเจียน โดยให้ดื่มน้ําสะอาด 2 แก้ว แล้วล้วงคอ หากมีอาการรุนแรง รีบนําผู้ป่วยส่งแพทย์ พร้อมภาชนะบรรจุฉลาก หรือใบแทรกของวัตถุอันตราย/ชื่อผลิตภัณฑ์


ข้อ ๒ การแสดงฉลากของวัตถุอันตรายตามข้อ 1 ที่นําเข้ามาในราชอาณาจักร หรือส่งออกไป นอกราชอาณาจักร ให้ปฏิบัติตามข้อ 2 ของประกาศกระทรวงสาธารณสุข เรื่อง ฉลากและระดับความเป็น พิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538


ผู้มีอํานาจลงนาม - ประกาศ ณ วันที่ 18 เดือนกรกฎาคม พ.ศ. 2538

 

บรรเทา อื้อกุล

(นายบรรเทา อื้อกุล)

เลขาธิการคณะกรรมการอาหารและยา
ประกาศสํานักงานคณะกรรมการอาหารและยา

เรื่อง การแสดงฉลากของผลิตภัณฑ์ที่กําจัดแมลงสาบ

ชนิดเหยื่อบรรจุในภาชนะสําเร็จรูป

--------------------------------

          อาศัยอํานาจตามความในข้อ 8 ของประกาศกระทรวงสาธารณสุข เรื่อง ฉลากและระดับความ เป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 สํานักงานคณะกรรมการอาหารและยา ออกประกาศไว้ดังต่อไปนี้


ข้อ ๑ การแสดงฉลากของวัตถุอันตรายที่ผลิต ขาย หรือมีไว้ในครอบครองในประเทศ ของ ผลิตภัณฑ์กําจัดแมลงสาบชนิดเหยื่อบรรจุในภาชนะสําเร็จรูป ต้องปฏิบัติตามข้อ 3 ข้อ 4 และข้อ 7 ของ ประกาศกระทรวงสาธารณสุข เรื่อง ฉลากและระดับความเป็นพิษของวัตถุอันตรายที่สํานักงานคณะกรรมการ อาหารและยามีอํานาจหน้าที่รับผิดชอบ พ.ศ. 2538 และแสดงสาระสําคัญดังต่อไปนี้

          (1) ประโยชน์                     ใช้กําจัดแมลงสาบ

          (2) วิธีใช้                           วางภาชนะบรรจุเหยื่อไว้ตรงที่แมลงสาบชุกชุม หรือชอบเดินผ่านหรือบริเวณที่มีแมลงสาบหลบซ่อน หรือชอบอาศัยอยู่

                                                  ห้ามน่าเหยื่อออกจากภาชนะบรรจุ

                                                  ห้ามวางไว้ใกล้กับอาหารหรือในที่เก็บอาหาร และควรวางไว้ในที่มิดชิด

          (3) วิธีเก็บรักษา               เก็บในที่แห้ง มิดชิด ห่างจากเด็ก อาหาร และสัตว์เลี้ยง

          (4) คําเตือน                     1. ภายหลังการใช้หรือหยิบจับ ต้องล้างมือให้สะอาดด้วยน้ําและสบู่ทุกครั้ง

                                                  2. ภาชนะบรรจุที่ใช้หมดแล้วให้ทิ้งหรือทําลาย

                                                  3. ห้ามทิ้งวัตถุอันตราย ชื่อผลิตภัณฑ์หรือภาชนะบรรจุลงในแม่น้ํา คู คลอง แหล่งน้ําสาธารณะ

          (5) วิธีแก้พิษเบื้องต้น

                                                  หากกลืนกิน รีบทําให้อาเจียน โดยดื่มน้ําสะอาด 2 แก้ว แล้วล้วงคอ หากมีอาการรุนแรง ให้รีบนําส่งแพทย์ พร้อมภาชนะบรรจุฉลาก หรือใบแทรกของวัตถุอันตราย ชื่อผลิตภัณฑ์


ข้อ ๒ การแสดงฉลากของวัตถุอันตรายตามข้อ 1 ที่นําเข้ามาในราชอาณาจักรหรือส่งออกไป นอกราชอาณาจักร ให้ปฏิบัติตามข้อ 2 ของประกาศกระทรวงสาธารณสุข เรื่อง ฉลากและระดับความเป็น พิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538


ผู้มีอํานาจลงนาม - ประกาศ ณ วันที่ 18 เดือนกรกฎาคม พ.ศ. 2538

 

บรรเทา อื้อกุล

(นายบรรเทา อื้อกุล)

เลขาธิการคณะกรรมการอาหารและยา
ประกาศสํานักงานคณะกรรมการอาหารและยา

เรื่อง การแสดงฉลากของผลิตภัณฑ์กําจัดลูกน้ํายุง ที่ประกอบด้วยเชื้อจุลินทรีย์

BACILLUS THURINGIENSIS

------------------------------

          อาศัยอํานาจตามความในข้อ 8 ของประกาศกระทรวงสาธารณสุข เรื่อง ฉลากและระดับความ เป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 สํานักงานคณะกรรมการอาหารและยา ออกประกาศไว้ดังต่อไปนี้


ข้อ ๑ การแสดงฉลากของวัตถุอันตรายที่ผลิต ขาย หรือมีไว้ในครอบครองในประเทศ ซึ่ง ประกอบด้วยเชื้อจุลินทรีย์ BACILLUS THURINGIENSIS ในผลิตภัณฑ์กําจัดลูกน้ํายุง ต้องปฏิบัติตาม ข้อ 3 ข้อ 4 และข้อ 7 ของประกาศกระทรวงสาธารณสุข เรื่อง ฉลากและระดับความเป็นพิษของวัตถุ อันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 และแสดงสาระ ดังต่อไปนี้

          (1) ประโยชน์                    ใช้กําจัดลูกน้ํา หรือเป็นวัตถุดิบในการผลิตผลิตภัณฑ์กําจัดลูกน้ํายุง  (ขึ้นกับการใช้จริง)

          (2) วิธีใช้                           (สําหรับผลิตภัณฑ์สําเร็จรูป)

                                                  สําหรับชนิดเคลือบเม็ดทราย

                                                  นําไปใช้กําจัดลูกน้ํายุงโดยใส่โดยตรงลงในแหล่งน้ําที่มีลูกน้ํายุง เช่น หนองน้ําทั่วไป ท้องร่อง บึง บ่อ ดื่มน้ําอาบ ตุ่มน้ําราดส้วม ในอัตรา 2.5 กรัม หรือ............ ปริมาตรของแหล่งน้ํา 200 ลิตร

                                                  สําหรับชนิดดับบลิวพี

                                                  นําไปใช้กําจัดลูกน้ํายุง โดยใช้เครื่องพ่น พ่นในแหล่งน้ําที่มิใช่แหล่งน้ําดื่มในอัตรา กรม พื้นที่ ตารางเมตรโดยผสมกับน้ําในปริมาณที่เพียงพอต่อพื้นที่ แล้วฉีดพ่นให้ทั่วบริเวณ ควรหมั่นคนผสมให้ทั่วก่อนฉีดพ่น และขณะทําการฉีดพ่น เพื่อให้วัตถุอันตราย/ชื่อผลิตภัณฑ์กระจายทั่วถึงควรใช้อย่างสม่ําเสมอ โดยฉีดพ่นอาทิตย์ละ 1 ครั้ง

          (3) วิธีเก็บรักษา              เก็บในภาชนะบรรจุที่ปิดสนิท ในที่แห้งและเย็น พ้นจากแสงแดดให้ห่างจากเด็ก อาหาร และสัตว์เลี้ยง

          (4) คําเตือน                    1. ควรใช้ด้วยความระมัดระวัง อย่าให้วัตถุอันตราย ชื่อผลิตภัณฑ์ถูกผิวหนัง เข้าตา ปาก หรือจมูกได้

                                                  2. เมื่อเสร็จจากการใช้แล้ว ต้องล้างมือและหน้าให้สะอาดด้วยน้ําและสบู่ทุกครั้ง

                                                  3. ขณะใช้ห้ามรับประทานอาหาร ดื่มน้ํา หรือสูบบุหรี่

                                                  4. ภาชนะบรรจุที่ใช้หมดแล้ว ควรทิ้งหรือทําลาย


ข้อ ๒ การแสดงฉลากของวัตถุอันตรายตามข้อ 1 ที่นําเข้ามาในราชอาณาจักร หรือส่งออกไปนอกราชอาณาจักร ให้ปฏิบัติตามข้อ 2 ของประกาศกระทรวงสาธารณสุข เรื่อง ฉลากและระดับความเป็นของพิษวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538


ผู้มีอํานาจลงนาม - ประกาศ ณ วันที่ 18 เดือนกรกฎาคม พ.ศ. 2538

 

บรรเทา อื้อกุล

(นายบรรเทา อื้อกุล)

เลขาธิการคณะกรรมการอาหารและยา
ประกาศสํานักงานคณะกรรมการอาหารและยา

เรื่อง การแสดงฉลากผลิตภัณฑ์กําจัดลูกน้ํายุง ชนิดเคลือบเม็ดทราย

ที่ประกอบด้วย TEMEPHOS 1% W/W

--------------------------

          อาศัยอํานาจตามความในข้อ 8 ของประกาศกระทรวงสาธารณสุข เรื่อง ฉลากและระดับความ เป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 สํานักงานคณะกรรมการอาหารและยา ออกประกาศไว้ดังต่อไปนี้


ข้อ ๑ การแสดงฉลากของวัตถุอันตรายที่ผลิต ขาย หรือมีไว้ในครอบครองในประเทศ ซึ่ง ประกอบด้วย TEMEPHOS 1% W/W ในผลิตภัณฑ์กําจัดลูกน้ํายุง ชนิดเคลือบเม็ดทราย ต้องปฏิบัติตาม ข้อ 3 ข้อ 4 และข้อ 7 ของประกาศกระทรวงสาธารณสุข เรื่อง ฉลากและระดับความเป็นพิษของวัตถุ อันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 และแสดงสาระสําคัญดังต่อไปนี้

          (1) ประโยชน์                    ใช้กําจัดลูกน้ํายุง

          (2) วิธีใช้                          1. ใส่ในหนองน้ําทั่วไป ท่อระบายน้ําท้องร่อง บึงบ่อใช้ในอัตรา.....กรัม ต่อพื้นที่....ตารางเมตร

                                                  2. ใส่ในภาชนะที่ใส่น้ําดื่ม น้ําใช้ ใช้ในอัตรา 1 กรัม ต่อ 20 แกลลอน หรือ 2 ช้อนชา ต่อน้ํา 140 ลิตร

                                                  3. ใส่ในขากันมด, แจกันใช้ในอัตรา 1/10 ช้อนชา

          (3) วิธีเก็บรักษา               เก็บในที่แห้ง มิดชิด ห่างจากเด็ก อาหาร และสัตว์เลี้ยง

          (4) คําเตือน                     ไม่ควรใช้วัตถุอันตราย ชื่อผลิตภัณฑ์เกินกว่าอัตราส่วนที่กําหนดไว้ในวิธีใช้


ข้อ ๒ การแสดงฉลากของวัตถุอันตรายตามข้อ 1 ที่นําเข้ามาในราชอาณาจักร หรือส่งออกไป นอกราชอาณาจักร ให้ปฏิบัติตามข้อ 2 ของประกาศกระทรวงสาธารณสุข เรื่อง ฉลากและระดับความเป็น พิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538


ผู้มีอํานาจลงนาม - ประกาศ ณ วันที่ 18 เดือนกรกฎาคม พ.ศ. 2538

 

บรรเทา อื้อกุล

(นายบรรเทา อื้อกุล)

เลขาธิการคณะกรรมการอาหารและยา
ประกาศคณะรักษาความสงบแห่งชาติ

ฉบับที่ 92/2557

เรื่อง การลดอัตราภาษีมูลค่าเพิ่ม

-------------------------------------------------

          โดยที่คณะรักษาความสงบแห่งชาติพิจารณาเห็นเป็นการสมควรลดอัตราภาษีมูลค่าเพิ่มเพื่อเป็นการผลักดันและกระตุ้นกลไกทางเศรษฐกิจ ทําให้ประชาชนมีกําลังในการใช้จ่ายเพื่อการอุปโภคบริโภคอันจะทํา ให้เศรษฐกิจของประเทศขยายตัวได้อย่างต่อเนื่องและมั่นคง จึงให้ลดอัตราภาษีมูลค่าเพิ่ม ดังต่อไปนี้


ข้อ ๑ ให้ยกเลิกพระราชกฤษฎีกาออกตามความในประมวลรัษฎากรว่าด้วยการลดอัตราภาษีมูลค่าเพิ่ม (ฉบับที่ 549) พ.ศ. 2555


ข้อ ๒ ให้ลดอัตราภาษีมูลค่าเพิ่มตามมาตรา 80 แห่งประมวลรัษฎากร และคงจัดเก็บในอัตรา ดังต่อไปนี้

          (1) ร้อยละหกจุดสาม สําหรับการขายสินค้า การให้บริการ หรือการนําเข้าทุกกรณีซึ่งความรับผิดในการเสียภาษีมูลค่าเพิ่มเกิดขึ้นตั้งแต่วันที่ 1 ตุลาคม พ.ศ. 2557 ถึงวันที่ 30 กันยายน พ.ศ. 2558

          (2) ร้อยละเก้า สําหรับการขายสินค้า การให้บริการ หรือการนําเข้าทุกกรณี ซึ่งความรับผิดในการเสียภาษีมูลค่าเพิ่มเกิดขึ้นตั้งแต่วันที่ 1 ตุลาคม พ.ศ. 2558 เป็นต้นไป


ข้อ ๓ ให้ประกาศคณะรักษาความสงบแห่งชาติฉบับนี้มีผลใช้บังคับเช่นเดียวกับพระราชกฤษฎีกาที่ออกตามความในมาตรา 80 แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ 30) พ.ศ. 2534


ข้อ ๔ ให้รัฐมนตรีว่าการกระทรวงการคลังรักษาการตามประกาศคณะรักษาความสงบแห่งชาติฉบับนี้


ข้อ ๕ ประกาศคณะรักษาความสงบแห่งชาติฉบับนี้ให้ใช้บังคับตั้งแต่วันที่ 1 ตุลาคม พ.ศ. 2557 เป็นต้นไป


ผู้มีอํานาจลงนาม - ประกาศ ณ วันที่ 17 กรกฎาคม พุทธศักราช 2557

พลเอก ประยุทธ์ จันทร์โอชา

หัวหน้าคณะรักษาความสงบแห่งชาติ
ประกาศคณะรักษาความสงบแห่งชาติ

ฉบับที่ 113/2557

เรื่อง การยกเว้นภาษีเงินได้ตามประมวลรัษฎากร กรณีสลากพิเศษแบบเลขท้าย 3 ตัว และ 2 ตัว

--------------------------------------------

          โดยที่เป็นการสมควรยกเว้นภาษีเงินได้ สําหรับผู้มีเงินได้จากการขายหรือส่วนลดจากการซื้อสลากพิเศษและจากเงินรางวัลสลากพิเศษ แบบเลขท้าย 3 ตัว และ 2 ตัว ตามมติคณะรัฐมนตรีเมื่อวันที่ 8 กรกฎาคม พ.ศ. 2546 สําหรับเงินได้ที่ได้รับตั้งแต่ปี พ.ศ. 2546 ถึง พ.ศ. 2549 เนื่องจากในช่วงเวลานั้นยังไม่มีการกําหนดยกเว้นภาษีเงินได้ตามประมวลรัษฎากร ผู้มีเงินได้จึงมีหน้าที่ต้องเสียภาษีเงินได้ ดังนั้น เพื่อเป็นการบรรเทาภาระและเยียวยาความเดือดร้อนให้แก่ประชาชนซึ่งเป็นผู้จําหน่ายสลากพิเศษหรือเป็นผู้ถูกรางวัลสลากพิเศษในกรณีดังกล่าว คณะรักษาความสงบแห่งชาติจึงมีประกาศ ดังต่อไปนี้


ข้อ ๑ ให้ยกเว้นภาษีเงินได้ตามส่วน 2 และส่วน 3 หมวด 3 ในลักษณะ 2 แห่งประมวลรัษฎากร สําหรับเงินรางวัลสลากพิเศษแบบเลขท้าย 3 ตัว และ 2 ตัว ตามมติคณะรัฐมนตรี เมื่อวันที่ 8 กรกฎาคม พ.ศ. 2546 สําหรับเงินได้ที่ได้รับตั้งแต่ปี พ.ศ. 2546 ถึง พ.ศ. 2549 ซึ่งผู้มีเงินได้ยอมให้ผู้จ่ายเงินได้หักภาษีเงินได้ ณ ที่จ่าย ในอัตราร้อยละ 1.0 ของเงินรางวัลโดยไม่ขอรับเงินภาษีที่ถูกหักไว้นั้นคืน หรือไม่ขอเครดิตภาษีที่ถูกหักไว้นั้น ไม่ว่าทั้งหมดหรือบางส่วน


ข้อ ๒ ให้ยกเว้นภาษีเงินได้ตามส่วน 2 และส่วน 3 หมวด 3 ในลักษณะ 2 แห่งประมวลรัษฎากร สําหรับการขายหรือส่วนลดจากการซื้อสลากพิเศษแบบเลขท้าย 3 ตัว และ 2 ตัวตามมติคณะรัฐมนตรีเมื่อวันที่ 8 กรกฎาคม พ.ศ. 2546 สําหรับเงินได้ที่ได้รับตั้งแต่ปี พ.ศ. 2546 ถึง พ.ศ. 2549 ซึ่งผู้มีเงินได้ยอมให้ผู้จ่ายเงินได้หักภาษีเงินได้ ณ ที่จ่าย ในอัตราร้อยละ 1.0 ของเงินได้โดยไม่ขอรับเงินภาษีที่ถูกหักไว้นั้นคืน หรือไม่ขอเครดิตภาษีที่ถูกหักไว้นั้น ไม่ว่าทั้งหมดหรือบางส่วน


ข้อ ๓ ให้ประกาศคณะรักษาความสงบแห่งชาติฉบับนี้มีผลใช้บังคับเช่นเดียวกับพระราชกฤษฎีกาที่ออกตามความในมาตรา 3 (1) แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ 10) พ.ศ. 2496


ข้อ ๔ ให้รัฐมนตรีว่าการกระทรวงการคลังรักษาการตามประกาศคณะรักษาความสงบแห่งชาติฉบับนี้ทั้งนี้ ตั้งแต่บัดนี้เป็นต้นไป


ผู้มีอํานาจลงนาม - ประกาศ ณ วันที่ 21 กรกฎาคม พุทธศักราช 2557

พลเอก ประยุทธ์ จันทร์โอชา

หัวหน้าคณะรักษาความสงบแห่งชาติ